2000-чу шарахь Нохчийчохь боьдуш луьра тIом болуш, Нохчийчоьнан мехкадаьттан урхалладар дораха карадерзо каелира Питербухехь бух болчу мехкадаьттан кампанинан ‘Роснефт-о’. Цу хенахь дуьйна Нохчийчохь доккхучу мехкадаьттах пайда оьцуш хиллехь а, кепек ял ца елла цу кампанино Нохчийчуьрчу бюджетана. Тхуна федералан Iедалашкара ахча ца оьшу, тхуна Нохчийчоьнан мехкадаьтта республике дола схьалахь. бохуш дIахьедора Нохчийчоьнан цу заманехь куьйгалхо хIоьттийнчу Кадыров Ахьмадс, амма цуьнан кхайкхамаш ца хезара Кремлина.